b'\n_START_ARTICLE_\nHertigarnas stall\n_START_PARAGRAPH_\nHertigarnas stall er en tidligere stallbygning p\xc3\xa5 Drottningholmsmalmen ved Drottningholm slott p\xc3\xa5 Lov\xc3\xb6n i Eker\xc3\xb6 kommune. Bygningen ble oppf\xc3\xb8rt p\xc3\xa5 1780-tallet, sannsynligvis etter tegninger av Carl Fredrik Adelcrantz. Stallen ble i 1985 ervervet av Eker\xc3\xb6 kommune og ble gjort om til pensjonistboliger._NEWLINE_Bygningens oppf\xc3\xb8ring var en konsekvens av den nye vei- og broforbindelsen mellom Drottningholm og Stockholm som ble \xc3\xa5pnet i 1787. Ansvarlig for prosjektet var Carl Fredrik Adelcrantz som da var kongelig arkitekt og sjef for \xc3\x96verintendents\xc3\xa4mbetet. Forbindelsen gikk via Brostugan p\xc3\xa5 K\xc3\xa4rs\xc3\xb6n, Nockeby vertshus, Tranebergs vertshus og Kungsholmen. Stallbygningen var som slottet, synlig p\xc3\xa5 lang avstand for reisende som kom p\xc3\xa5 den nye veien fra Stockholm._NEWLINE_Bygningen fikk sannsynligvis sitt navn fordi den var ment for hertugenes hester og opprinnelig fantes det femti spiltau i f\xc3\xb8rsteetasjen og boliger for kusker og stalldrenger i hovedetasjen. Stallfunksjonen fantes helt inn p\xc3\xa5 1900-tallet. Bygningen var vertshus 1924-73 og deretter kontor f\xc3\xb8r Eker\xc3\xb6 kommune kj\xc3\xb8pte huset i 1985._NEWLINE_Bygningen er siden 1986 et bygningsminne og en del av verdensarven Drottningholm.'